Fartøyet eies av FosenNamsos Sjø A/S og er reservefartøy i Kystekspressens rute Trondheim – Kristiansund, Hitra-Frøya og Sula. MS «Agdenes» har plass til 183 passasjerer og en besetning på 4 på hvert skift. I 2010 ble MS «Agdenes» oppgradert med nye motorer, MAN V12 D 2862 LE463, 1029 kW som ble installert ved Oma Slip Leirvik. Det ble også byttet propeller for hastighetsøkning. MS «Agdenes» ble lakkert opp i nye farger. Etter installasjon av de nye motorene ble drivstofforbruket redusert med 100 liter pr time i forhold til de gamle Deutz MWM 1260 kW. Dette ga gevinst i bla. reduksjon av noX-utslipp.